### Beslutninger

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 24. maj 2023 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra Inge Winther fra EL og Øystein Bruun

Beslutningspunkter

Det indstilles:

At 1) [adresse] hjemtager undervisningen af dansk som andetsprog for voksne juli 2024, hvor kontrakten med Clavis udløber. Målet er, at denne undervisningsopgave bliver en kommunal opgave.

At 2) [adresse] ønsker at sikre, at kursisternes udbytte af DSA undervisning er tilrettelagt, så kursisterne i videst muligt omfang forlader skolen med tilstrækkelige kompetencer til at deltage i beskæftigelse, videre uddannelse og medborgerskab. Ved at løfte undervisningen ud af en struktur, hvor der skal genereres et overskud til aktør, kan der gives mere undervisning og opnås et andet fokus til gavn for kursister og [adresse].

[adresse] sikrer således, at der er gode arbejdsbetingelser for lærere, der varetager undervisningen i dansk som andetsprog, og at kvaliteten af denne er i overensstemmelse med de krav, der stilles af erhvervslivet/uddannelsessystemet. mv.

At 3) Hvis undervisningen skal udliciteres, forlænges kontrakter udelukkende ved inddragelse af byrådet.

at 4) udliciterede medarbejdere i [adresse] skal have ordentlige arbejdsforhold og virksomhedsoverdragelsesloven skal finde anvendelse, hvis der udliciteres til private virksomheder.

Hvorfor fremsendes indstillingen?

Med denne indstilling, beslutter byrådet, at [adresse] hjemtager undervisningen af dansk som andetsprog for voksne juli 2024, hvor kontrakten med Clavis udløber. Målet er, at denne undervisningsopgave bliver en kommunal opgave.

Kommunen har klare fordele ved selv at stå for undervisningen, herunder en sikring for at kunne ændre i aktivitet, niveau eller samarbejdskrav løbende. Samt at man kan sikre medarbejdernes vilkår, som andre lærere, der underviser indenfor de områder, kommunen har ansvar for:

Når lærere er ansat i det offentlige, er der sikret overenskomstforhold og disse ændrer sig kun ved overenskomstforhandlingerne. Sådan er det ikke nødvendigvis for lærere i private tilbud. Her skal der fx oprettes nye kontrakter og der er ikke samme ansættelsesmæssige sikkerhed: Ved udbud er man ikke sikret ansættelse efter nyt udbud ej heller samme vilkår (virksomhedssoverdragelsesloven).

Ligesom der skal være sikkerhed for, at der hele tiden er en TR (ved forlængelse af kontrakten vælges TR først efter 6 mdr.)

I [adresse] skal der være attraktive arbejdspladser med tryghed i ansættelsen, og som sikrer, at vi har et godt tilbud:

Det er væsentligt, at kursisterne får sproglige forudsætninger for at kunne klare sig i virksomhedspraktik på kort sigt, og et job eller uddannelse på længere sigt. Kvalitet skal forstås bredere end gennemførelse af test og prøver: Kursisterne skal have et funktionelt sprog, så man kan klare sig med i job og et hverdagsliv - i alle de livsrum, de har brug for - skole, dagtilbud. Mv. som borger i [adresse].

Der skal være klare beskrivelser af kvaliteten af dansk som andetsprog for voksne, herunder timetal og lærerbemanding og uddannelsesbaggrund.

Hensyn til profit eller at gøre det så billigt som muligt skal ikke være det afgørende i [adresse]’ tilbud af danskundervisning.

Hvilken værdi for borgere og samfund?

Med [adresse] ønskes mindre system, mere menneske. Vi skal investere i borgerne, ikke i private sprogcentre.

Danskuddannelsesloven slår fast, at et sprogcenter kan generere indtægt ved, at kursisterne gennem deres uddannelsesforløb består seks modultests, indtil de står ved den afsluttende prøve. Hver gang en kursist består en modultest og altså har opnået et adækvat niveau, modtager sprogcentret den såkaldte modultakst for den enkelte kursist.

De kommunale sprogcentre bruger modultaksten til at finansiere de udgifter, der er forbundet med undervisningen. Bl.a. undervisningernes løn og den daglige drift. Det samme gælder for de private sprogcentre, der oveni i udgifterne til driften skal generere en indtægt til firmaets ejere

Skal skattekroner dække profitbehov, eller burde alle pengene gå til borgerne? Bør alle velfærdsområder ikke drives af det offentlige eller af selvejende institutioner?

Når kommunen driver sprogcenter selv, skal den ikke i udbud hvert fjerde år, og dermed kan der sikres kontinuitet og langt bedre arbejdsvilkår for underviserne og ikke mindst langt større udviklingspotentialer til gavn for netop de borgere, der på grund af manglende danskkundskaber ikke er i beskæftigelse.

Hvad igangsættes?

Der iværksættes en proces med henblik på hjemtagelse.

Der redegøres for, hvordan [adresse] sikrer en ordentlig kvalitet og gode arbejdsbetingelser for lærerne.

Inge Winther, Enhedslisten

Thure Laura Toft uden for Part.

### Sagsforløb

Udvalg: [adresse]

Dato: 10-05-2023

Connie Holm: 26

Sagens behandling blev udsat i byrådets møde den 10. maj 2023.